ลุ้น SET รีบาวด์ คลายกังวลเศรษฐกิจถดถอย หลัง “จีดีพี” สหรัฐสูงกว่าคาด
แนวโน้ม SET เช้ารีบาวด์ตามภูมิภาคเอเชีย เนื่องจากนักลงทุนคลายกังวลเศรษฐกิจถดถอย หลังสหรัฐเปิดเผยตัวเลข GDP ไตรมาส 4/65 ขยายตัว 2.9% สูงกว่านักวิเคราะห์คาดการณ์ไว้ที่ 2.8% ทำให้นักลงทุนมองว่าเศรษฐกิจสหรัฐอาจไม่ได้ถดถอยมากนัก โดยให้แนวรับ 1,660-1,667 จุด และแนวต้าน 1,680 จุด
แนวโน้ม SET เช้ารีบาวด์ตามภูมิภาคเอเชีย เนื่องจากนักลงทุนคลายกังวลเศรษฐกิจถดถอย หลังสหรัฐเปิดเผยตัวเลข GDP ไตรมาส 4/65 ขยายตัว 2.9% สูงกว่านักวิเคราะห์คาดการณ์ไว้ที่ 2.8% ทำให้นักลงทุนมองว่าเศรษฐกิจสหรัฐอาจไม่ได้ถดถอยมากนัก โดยให้แนวรับ 1,660-1,667 จุด และแนวต้าน 1,680 จุด
27 ม.ค. 2566

นายอภิชาติ ผู้บรรเจิดกุล ผู้อำนวยการสายงานวิเคระห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้คาดรีบาวด์ สอดคล้องกับตลาดหุ้นอื่นในภูมิภาคเอเชียที่เคลื่อนไหวอยู่ในแดนบวก เนื่องจากนักลงทุนคลายความกังวลต่อภาวะเศรษฐกิจถดถอยในสหรัฐ หลังสหรัฐเปิดเผยตัวเลขผลิตภัณฑ์มวลรวมภายในประเทศ (GDP) ประจำไตรมาส 4/2565 ขยายตัว 2.9% สูงกว่านักวิเคราะห์คาดการณ์ไว้ที่ 2.8% ทำให้นักลงทุนมองว่าเศรษฐกิจสหรัฐอาจไม่ได้ถดถอยมากนัก โดยให้แนวรับ 1,660-1,667 จุด และแนวต้าน 1,680 จุด
ขณะที่ SET เมื่อวานนี้ปิดตลาดยืนเหนือ 1,670 จุด ยังมีแรงซื้อเข้ามาหนุนตลาดอยู่ ทำให้ Sentiment ยังไม่เสีย
อย่างไรก็ตามการรีบาวด์อาจจะยังไปได้ไม่ไกล เนื่องจากนักลงทุนอยู่ระหว่างติดตามการเปิดเผยตัวเลข PCE ของสหรัฐคืนนี้ และการประชุมธนาคารกลางสหรัฐ (เฟด) ในสัปดาห์หน้า